tomron87/hebrew-wikipedia-sentences-corpus huggingface dataset:
הקרב באירוע זה, לעומת זאת, לא התקיים משום שריינס נמצא חיובי לנגיף הקורונה.
בשל מצבו כמתאבק עצמאי ללא מותג משויך, הוא התווסף לקרב על אליפות ה-WWE שהפך בעקבות זאת לקרב מחומש.
בקרב זה, לסנר ניצח וזכה בתואר.
בפרק העוקב של התוכנית סמאקדאון, לסנר, שהתאחד עם היימן, איתגר את ריינס לקרב אלוף נגד אלוף, הצעה שאליה ראש השבט סירב.
באירוע הרויאל ראמבל, לסנר הפסיד את חגורת אליפות ה-WWE לאחר התערבות של ריינס ובגידה מצד היימן, שחזר לשורותיו של ריינס.
מאוחר יותר באותו הערב, לסנר נכנס לקרב הרויאל ראמבל ואף ניצח בו; כתוצאה מכך, הוענקה לו ההזדמנות להתמודד על אליפות עולם לבחירתו ברסלמניה 38. בפרק העוקב של התוכנית Raw, לסנר הודיע שהוא יאתגר את ריינס לקרב על האליפות האוניברסלית.
אף על פי שהוא עדיין רצה קרב אלוף נגד אלוף, הוא רצה קרב חוזר על האליפות אותה הפסיד ולכן הוא התווסף לקרב תא ההדחות על אליפות ה-WWE באירוע תא ההדחות, שבו הוא ניצח וזכה באליפות ה-WWE.
לאחר מכן, נודע שהקרב בין לסנר לריינס ברסלמניה יהיה קרב "המנצח זוכה בהכל" על אליפות ה-WWE והאליפות האוניברסלית, ואף נודע שזה הוא יהיה קרב איחוד אליפויות.
לאחר שבועות שבהם הביע חוסר כבוד וזילזול כלפי מדינת טקסס, ב-7 במרץ בפרק של התוכנית Raw, קווין אואנס הזמין את "נחש הפעמונים", סטון קולד סטיב אוסטין לשמש כאורח המיוחד בתוכנית "KO Show" ברסלמניה 38. יום לאחר מכן, אוסטין הסכים והודיע שיערוך הופעה באירוע עצמו.
אדג', שהיה שמח על מהלך זה, הודיע שזה קרב שהוא ייחל לו זמן רב; לעומת זאת, הוא אמר שהוא רצה את AJ סטיילס האמיתי ולא האחד שהתחבא מאחורי שותפו, אומוס, במשך השנה החולפת.
לאחר מכן, אדג' תקף את סטיילס ואף ביצע עליו פעמיים את מהלך ה"קונצ'יירטו", שבו הוא הניח את ראשו של סטיילס על כיסא אחד וחבט בו בעזרת כיסא אחר.
ב-3 במרץ, יו"ר הדירקטוריון ומנכ"ל ה-WWE, וינס מקמהן ביצע הופעה נדירה בראיון בשידור ישיר בתוכנית "The Pat McAfee Show" אותה מגיש פאט מקאפי.
במהלך הראיון, מקמהן הציע למקאפי קרב ברסלמניה 38. מקאפי, המשמש בעיקר כפרשן התוכנית השבועית סמאקדאון, הסכים ומקמהן הודיע שהוא ימצא עבורו יריב לאירוע.
לילה לאחר מכן בפרק של התוכנית סמאקדאון, נציג המותג Raw, אוסטין ת'יאורי, שהיה נמצא תחת חסותו של מקמהן במהלך השבועות שבאו קודם לכן, חשף את עצמו כיריבו של מקאפי ברסלמניה.
קרב זה יהיה הראשון של מקאפי מאז האירוע NXT TakeOver: WarGames בדצמבר 2020.
במשך שבועות, סת' "פריקין" רולינס ניסה להשיג לעצמו קרב ברסלמניה.
לאחר שכשל בהשגת ניצחונות על קווין אואנס ו-AJ סטיילס על מנת לקחת את המקומות בקרבות שלהם, וינס מקמהן זימן את רולינס לשיחה במשרדו בבוקר של ה-28 במרץ.
מקמהן הצהיר שרולינס יתמודד מול יריב לבחירתו של מקמהן אשר ייחשף רק באירוע עצמו.
+ אישיויות אחרות על המסך (לילה 1) תפקיד: שם:צוות השידור באנגליתמייקל קול (סמאקדאון)פאט מקאפי (סמאקדאון)ג'ימי סמית' (Raw)קורי גרייבס (Raw)ביירון סקסטון (Raw)צוות השידור בספרדיתמרסלו רודריגזג'רי סוטוכרוזיםמייק רום (Raw)סמנת'ה אירוין (סמאקדאון)שופטיםדנילו אנפיביוג'סיקה קארדפני לאשוןאדי אורנגוצ'ארלס רובינסוןריאן טראןרוד זאפאטהמראייניםמריה מנונוסג'קי רדמונדפאנל לפני האירועקיילה ברקסטוןקווין פטריקפיטר רוזנברגבוקר טיג'ון "בראדשו" לייפילדג'רי לולראקבר גבאג'ה ביאמילה
האירוע עצמו נפתח בקרב שבו האוסוס (ג'יי אוסו וג'ימי אוסו) הגנו על אליפות הזוגות של סמאקדאון נגד שינסקה נקאמורה וריק בוגז.
במחצית הקרב, בוגז נפצע בברכו לאחר שניסה להרים יחדיו את אלופי הזוגות, פציעה שהותירה את נקאמורה לסיים את הקרב לבדו.
בסיום, האוסוס ביצעו על נקאמורה את מהלך ה-1D כדי להגן על חגורות האליפות בהצלחה.
אז, דרו מקינטייר התמודד מול האפי קורבין (שלווה לקרב על ידי מאדקאפ מוס).
לקראת הסיום, מקינטייר ספג את מהלך הסיום של קורבין, ה-End of Days, אך בד בבד הפך למתאבק הראשון שיוצא מניסיון ההצמדה שבא לאחר מכן.
אז, מקינטייר ביצע על קורבין את מהלך הסיום שלו, ה-Claymore Kick, שהספיק לו כדי להשיג את הניצחון בקרב.
לאחר הקרב, לאחר שמוס ניסה לתקוף את מקינטייר מאחור, מקינטייר השתמש בחרב שלו וקרע את שני חבלי הזירה העליונים שהיו בסמוך למוס.
בקרב שבא לאחר מכן, ריי מיסטריו ודומיניק מיסטריו התמודדו בקרב זוגות מול המיז ולוגאן פול.
במהלך הקרב, פול הביע חוסר כבוד כלפי אדי גררו המנוח כשביצע על ריי את מהלכי הטרי אמיגוס והפרוג ספלאש, שאופיינו לדמותו של גררו.
בסיום, כשריי ודומיניק היו בדרכם להצמיד את פול, המיז נכנס לזירה באופן חוקי וביצע על ריי את מהלך הסיום שלו, הסקול קראשינג פינאלי, מהלך אשר העניק לו ולפול את הניצחון בקרב.
לאחר הקרב, המיז הכה את פול עם מהלך סקול קראשינג פינאלי נוסף.
בקרב הרביעי, בקי לינץ' הגנה על אליפות הנשים של Raw נגד ביאנקה בלאייר.
בתחילת הקרב, לינץ' הצליחה לבצע על בלאייר את מהלך המנהנדל סלאם, אך הטוענת לכתר יצאה בזמן מניסיון ההצמדה שבא לאחר מכן.
לינץ' נעלה את בלאייר במהלך ההכנעה שלה, ה-Dis-Arm-Her, אך בלאייר הצליחה להגיע לחבלי הזירה במטרה להפסיק את ההכנעה.
מחוץ לזירה, לינץ' ביצעה מהלך מנהנדל סלאם נוסף, הפעם על מדרגות הזירה, זאת על מנת לגרום לבלאייר להפסיד כתוצאה מספירת חוץ, אך גם הפעם הטוענת לכתר השיבה מלחמה וחזרה לזירה בשנייה האחרונה לספירה.
בסיום, לאחר סדרת מהלומות, בלאייר ביצעה על האלופה את מהלך הסיום שלה, ה-KOD וכתוצאה מכך זכתה באליפות הנשים של Raw.
אז, סת' "פריקין" רולינס הגיע לזירה וחיכה בקוצר רוח ליריב שבחר עבורו מר.
לאחר זיקוקים ועימעומי אורות, קודי רודס ערך את חזרתו ל-WWE וצעד אל הזירה.
במהלך הקרב, שהיה שוויוני לחלוטין, רולינס חמק מניסיון ההצמדה שבא לאחר מהלך הקרוס רודס, בעוד שרודס חמק מניסיון ההצמדה שבא לאחר מהלך הפדיגרי.
בסיום, לאחר שרודס ביצע על רולינס שני מהלכי קרוס רודס, הוא ביצע עליו את מהלך המפרק הביוני שהיה אופייני לאביו המנוח, דאסטי ומהלך קרוס רודס שלישי שהספיקו לו כדי להשיג את הניצחון בקרב החזרה שלו.
בקרב הבא ששווק כקרב המרכזי של הלילה הראשון, אך לבסוף היה הקרב הלפני אחרון, שארלוט פלייר הגנה על אליפות הנשים של סמאקדאון נגד זוכת קרב הרויאל ראמבל, רונדה ראוזי.
ראוזי ניסתה לנצח בהכנעה במהלך הקרב לאחר שביצעה על האלופה את נעילת הבריח ונעילת הקרסול, אך פלייר הצליחה לחמוק בזמן מניסיונות אלה.
ראוזי ביצעה על פלייר את מהלך הפייפר'ס פיט והשיגה הצמדה מוצלחת לספירת שלוש, אך השופט ביטל את ההחלטה בשל הנחת רגלה של פלייר על חבל הזירה התחתון.
פלייר נעלה את ראוזי במהלך הפיגר אייט, אך ראוזי הצליחה לצאת מאחיזה זו.
פלייר, לא במתכוון, ביצעה את מהלך הספיר על השופט, שהיה מעולף לקראת רגעי ההכרעה.
ראוזי ביצעה על פלייר את מהלך נעילת הבריח, שלא הותיר לפלייר דבר מלבד להיכנע.
לעומת זאת, השופט עדיין נשכב על מזרן הזירה ולא שם לב למתרחש.
ראוזי הקימה את השופט, אך בזמן הקמתו, פלייר בעטה בראשה של ראוזי ולאחר מכן הצמידה אותה לניצחון, שהקנה לה הגנה מוצלחת על התואר.
קווין אואנס הגיע לתוכנית האירוח שלו, ה-KO Show וזימן לזירה את האורח שלו, "סטון קולד" סטיב אוסטין.
לאחר סדרת הטחת עלבונות כלפי אוסטין, אואנס איתגר את אוסטין לקרב ללא חוקים, שאליו האחרון נענה בחיוב, במה שהיה הקרב הראשון של "נחש הפעמונים" מטקסס מאז שנת 2003. לקראת אמצע הקרב, אוסטין יצא מניסיון הצמדה שבא לאחר ביצוע מהלך הסטאנר.
לאחר שאואנס ספג מכת כיסא שנהדפה לראשו לאחר שפגעה בחבל הזירה העליון, אוסטין ביצע עליו מהלך סטאנר משלו ולאחר מכן הצמיד אותו לניצחון.
אוסטין שקיים את חגיגת הבירה המסורתית שלו, ביצע סטאנר נוסף על אואנס, שלווה מחוץ לאולם על ידי משטרת מדינת טקסס.
אוסטין המשיך וביצע את מהלך הסטאנר גם לפרשן ביירון סקסטון ואף חגג עם אחיו.
מקמהן (עם אוסטין ת'יאורי) ניצח את פאט מקאפי קרב יחידים 03:45 9 רומן ריינס (אלוף האוניברסלי) (עם פול היימן) ניצח את ברוק לסנר (אלוף ה-WWE) קרב "המנצח זוכה בהכל" אשר איחד את אליפות ה-WWE והאליפות האוניברסלית 12:15 (א) - מתייחס למתאבק/מתאבקים שהגיעו לקרב כאלוף/אלופים
רסלמניה באקלאש הלוגו הרשמי של האירוע מידע ארגון WWE מותג(ים) Rawסמאקדאון תאריך 16 במאי 2021 עיר טמפה, פלורידה אולם יואנגלינג סנטר מספר צופים 0 (מאחורי דלתיים סגורות) ספונסר (ים) צבא המתים סדרת אירועי שלם וצפה של ה-WWEרסלמניה 37רסלמניה באקלאש:NXT TakeOverIn Your House סדרת אירועי באקלאש2020רסלמניה באקלאש2022
רסלמניה באקלאש היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-16 במאי 2021 באולם היואנגלינג סנטר שבטמפה, פלורידה.
האירוע היה האירוע ה-16 בסדרת אירועי באקלאש והיה אירוע השלם צפה הראשון של ה-WWE אשר כלל את חווית הצפייה לקהל המוכרת יותר בשם ThunderDome מאולם היואנגלינג סנטר במהלך מגפת הקורונה לאחר ארבעה חודשי שהות באולם הטרופיקנה פילד שבסיינט פיטרסברג, פלורידה.
אירוע הבאקלאש של שנת 2021 חזר למתכונת אירועי באקלאש המקורית ששודרה כאירוע השלם וצפה הראשון שלאחר רסלמניה, כמו שהיה נהוג באירועי באקלאש בין השנים 1999 ל-2009. כמו כן, שם האירוע של שנת 2021 שונה ל"רסלמניה באקלאש".
בקרב המרכזי, רומן ריינס ניצח את סזארו בהכנעה טכנית ושמר על האליפות האוניברסלית.
לעומת זאת, באקלאש הוחזר בשנת 2020. תחילה, אירוע הבאקלאש של שנת 2021 נקבע ל-20 ביוני; לעומת זאת, במהלך רסלמניה 37, נודע שבאקלאש ייערך ב-16 במאי — החלפת תאריכים עם אירוע הכסף בבנק של אותה השנה.
כתוצאה מכך, אירוע הבאקלאש חזר למתכונת אירועי באקלאש המקורית, שבה היא שודרה כאירוע השלם וצפה הראשון לאחר אירוע הדגל, רסלמניה.
כמו כן, שם האירוע שונה ל"רסלמניה באקלאש".
בעקבות תחילת עונת 2021 של קבוצת הבייסבול, טמפה ביי רייס מליגת ה-MLB ומכיוון שאולם הטרופיקנה פילד משמש כמגרש הבית של הקבוצה, ב-24 במרץ 2021, ארגון ה-WWE הודיע על הזזת ה-ThunderDome לאולם היואנגלינג סנטר, הממוקם בקמפוס של אוניברסיטת פלורידה הדרומית, שבטמפה, כך שתחילת הפעילות תתרחש ב-12 באפריל בפרק של התוכנית Raw.
כתוצאה מכך, רסלמניה באקלאש היה אירוע השלם וצפה הראשון של ה-WWE מה-ThunderDome ביואנגלינג סנטר.
ברסלמניה 37, בובי לאשלי ניצח את דרו מקינטייר וזכה באליפות ה-WWE.
לילה לאחר מכן בפרק של התוכנית Raw, המנג'ר של לאשלי, MVP, הצהיר שאף אחד לא יוכל לזכות בתואר זה כל עוד לאשלי מחזיק בו.
מקינטייר קטע אותו והביע את רצונו לקבל הזדמנות נוספת על חגורת האליפות מול לאשלי בטענה שהוא היה מנצח את לאשלי אילולא הסחת הדעת מצד MVP שמנעה ממנו לבצע על לאשלי את מהלך הסיום שלו, ה-Claymore Kick.
ברון סטרומן ורנדי אורטון הגיעו גם הם והפריעו, כשגם הם הציגו טענות על מנת לקבל קרב על התואר.
בכיר הנהלת ה-WWE, אדם פירס, קבע קרב משולש בין מקינטייר, סטרומן ואורטון, כשהמנצח בקרב זה יתמודד מול לאשלי על אליפות ה-WWE באירוע רסלמניה באקלאש.
ב-26 באפריל בפרק של התוכנית Raw, סטרומן איתגר את מקינטייר לקרב עם התניה שבה אם ינצח, הוא יתווסף לקרב האליפות ברסלמניה באקלאש.
בקרב בין סטרומן למקינטייר, סטרומן ניצח וכתוצאה מכך קרב האליפות הפך לקרב משולש.
ברסלמניה 37, ביאנקה בלאייר ניצחה את סשה בנקס וזכתה באליפות הנשים של סמאקדאון.
בפרק העוקב של התוכנית סמאקדאון, הסטריט פרופיטס (אנג'לו דוקינס ומונטז פורד, שהאחרון הוא בעלה במציאות של בלאייר) ערכו חגיגות זכייה עבור בלאייר.
לאחר מכן, ביילי הגיעה ואיתגרה את בלאייר לקרב על תוארה.
שבוע לאחר מכן בתוכנית, קרב האליפות בין השתיים הפך רשמי לאירוע רסלמניה באקלאש.
ברסלמניה 37, ריאה ריפלי ניצחה את אסקה וזכתה באליפות הנשים של Raw.
השתיים התמודדו זו מול זו בקרב חוזר לילה לאחר מכן בתוכנית Raw, שהסתיים ללא הכרעה לאחר הפרעה מצד שארלוט פלייר, שביצעה את חזרתה ותקפה את אסקה.
שבוע לאחר מכן בתוכנית, פלייר הפסידה לאסקה הודות להסחת צעד מצידה של ריפלי.
לאחר הקרב, פלייר הזועמת תקפה את השופט.
בתגובה על מעשיה, אדם פירס השעה את פלייר.
לעומת זאת, העמיתה שלו לצוות ההנהלה, סוניה דוויל, שהופיעה בעיקר במותג סמאקדאון, החזירה את פלייר לפעילות שבוע לאחר מכן בפרק של התוכנית של Raw לאחר שפלייר התנצלה בפומבי.
ב-3 במאי בפרק של התוכנית Raw, קרב נוסף חוזר בין ריפלי לאסקה על אליפות הנשים של Raw נקבע לאירוע רסלמניה באקלאש.
לעומת זאת, דוויל אפשרה לפלייר להתווסף לקרב זה לאחר ששמעה את טענותיה, דבר שהפך את קרב האליפות לקרב משולש.
ב-16 באפריל בפרק של התוכנית סמאקדאון, האלוף האוניברסלי, רומן ריינס, ביחד עם פול היימן וג'יי אוסו, התגאו בהגנה המוצלחת על התואר ברסלמניה 37 מול אדג' ודניאל בריאן.
ריינס נקטע על ידי סזארו, אך לפני שהאחרון דיבר, ריינס, ג'יי והיימן עזבו את הזירה ועשו את דרכם אל מאחורי הקלעים.
מאוחר יותר, סזארו התעמת עם אדם פירס וסוניה דוויל על כך שהוא רוצה להתמודד מול ריינס מאוחר יותר באותו הערב, אפילו בקרב שאינו על התואר.
לעומת זאת, במקום להתמודד מול ריינס, סזארו התמודד מול ג'יי אוסו במסגרת הקרב המרכזי, שהסתיים בפסילה, זאת לאחר שסת' רולינס, שאותו סזארו ניצח ברסלמניה, הפריע ותקף את סזארו, תוך כדי שהוא מצהיר שהיריבות ביניהם עדיין לא הסתיימה.
ב-7 במאי בפרק המיוחד "חזרה לעבר" של סמאקדאון, סזארו היה אמור להתמודד מול רולינס בהתניה שבה אם סזארו ינצח, הוא יקבל קרב על האליפות האוניברסלית באירוע רסלמניה באקלאש.
סזארו ניצח פעם נוספת את רולינס וכתוצאה מכך הובטחה לו ההזדמנות להתמודד על התואר.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)פאט מקאפי (סמאקדאון)עדנאן וירק (Raw)קורי גרייבס (Raw)ביירון סקסטון (Raw)צוות השידור בספרדיתקרלוס קבררהמרסלו רודריגזכרוזיםגרג המילטון (סמאקדאון)מייק רום (Raw)שופטיםדנילו אנפיביושון בנטג'סיקה קארדן אנגלרדריק מוראדי אורנגורוד זאפאטהמראייןקווין פטריקפאנל לפני האירועקיילה ברקסטוןג'ון "בראדשו" לייפילדפיטר רוזנברגבוקר טיסוניה דוויל
המופע המקדים הכיל קרב אחד בודד, ובו אלוף ארצות הברית, שיימוס התמודד מול ריקושט בקרב שאינו היה על התואר.
בסיום, שיימוס ביצע על ריקושט מתקפת ברך על מנת לנצח בקרב.
האירוע עצמו נפתח בקרב שבו ריאה ריפלי הגנה על אליפות הנשים של Raw נגד אסקה ושארלוט פלייר בקרב משולש.
ברגעי הסיום של הקרב, לאחר קרב מאוזן בין השלוש, ריפלי ביצעה על אסקה את מהלך הסיום שלה, ה-Riptide כדי לנצח בקרב ולשמור על התואר בהצלחה.
אז, דולף זיגלר ורוברט רוד הגנו על אליפות הזוגות של סמאקדאון נגד ריי ודומיניק מיסטריו.
מוקדם יותר באותו הערב, דומיניק הותקף על ידי זיגלר ורוד, כשהצוות הרפואי לא הכשיר את דומיניק לקרב האליפות.
במהלך הקרב, זיגלר ורוד שלטו בריי.
באמצע הקרב, דומיניק הגיע והקרב הפך לפתע לקרב זוגות מסורתי.
בסיום, ריי ביצע על רוד את מהלך הסיום שלו, 619 והכניס לקרב את בנו, כאשר האחרון ביצע על אותו רוד את מהלך הפרוג ספלאש שהספיק לו כדי להצמיד את רוד לניצחון, שהקנה לו ולריי זכייה באליפות הזוגות.
כתוצאה מכך, השניים הפכו לאב ובן הראשונים אשר מחזיקים בחגורת אליפות זוגות בהיסטוריה של ה-WWE.
בקרב שבא לאחר מכן, דמיאן פריסט התמודד מול המיז (שלווה לקרב על ידי ג'ון מוריסון) בקרב חוטבי עצים.
הזירה הייתה מוקפת בזומבים כחלק מסרט הזומבים ששיווק את האירוע, צבא המתים, שבו מככב מתאבק העבר של ה-WWE, בטיסטה.
במהלך הקרב, פריסט והמיז חברו זה אל זה על מנת להדוף את הזומבים.
בסיום, הזומבים "העלימו" את מוריסון, דבר שהוביל להסחת דעתו של המיז.
פריסט ניצל מצב זה לטובתו כאשר הוא ביצע על המיז את מהלך ה-Hit the Lights כדי לנצח בקרב.
לאחר הקרב, מספר זומבים נכנסו לזירה על מנת "להעלים" את המיז.
בקרב הרביעי, ביאנקה בלאייר הגנה על אליפות הנשים של סמאקדאון נגד ביילי.
בלאייר שמרה על התואר לאחר שנעזרה בשיערה הארוך כדי להשיג מינוף במהלך הצמדה.
בקרב הלפני אחרון, בובי לאשלי (שלווה לקרב על ידי MVP) הגן על אליפות ה-WWE נגד דרו מקינטייר וברון סטרומן בקרב משולש.
במהלך הקרב, לאשלי ומקינטייר נאבקו זה בזה על רמפת הכניסה, שם מקינטייר השליך את לאשלי אל אחד ממסכי ה-LED.
בחזרה בזירה, מקינטייר וסטרומן המשיכו כאשר בזמן שמקינטייר ביצע על סטרומן את מהלך הסיום שלו, ה-Claymore Kick, לאשלי הופיע, זרק את מקינטייר מחוץ לזירה וביצע על סטרומן את מהלך הספיר על מנת לנצח בקרב ולשמור על התואר.
בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד סזארו.
במהלך הקרב, ריינס שם לעצמו למטרה לפגוע בידו הימנית של סזארו, כדי שלא יבצע עליו את מהלכי האפרקאט המפורסמים שלו.
ברגעי הסיום של הקרב, ריינס ביצע על סזארו את מהלך חניקת הגיליוטינה, שבתגובה התעלף.
בעקבות זאת, ריינס הוכרז כמנצח בקרב כתוצאה מהכנעה טכנית.
לאחר הקרב, סזארו הותקף על ידי ג'יי אוסו.
לאחר קרב מבטים עם ריינס, רולינס תקף את סזארו והטיח את ידו הימנית של סזארו בכיסא.
האירוע קיבל ביקורות מעורבות בקרב המבקרים והצופים.
בעוד שמרבית האירוע קיבל ציון חיובי, השיווק של סרט הזומבים, צבא המתים, במהלך קרב חוטבי העצים בין פריסט למיז בוקר במידה רבה.
כוכב הסרט ומתאבק העבר של ה-WWE, בטיסטה, הגיב לביקורות, שהוא לא זה שכתב את התסריט שבו חבורה של זומבים משתלטים על הקרב והמעריצים אמורים להפנות את הביקורת שלהם למקבל ההחלטות הראשי, שהוא יושב ראש הארגון, וינס מקמהן.
הביקורת השלילית על קרב זה זכתה לביקורות גם מצד הניו יורק פוסט, שקרא למחזה זה "אחד מהרגעים העצובים בתולדות ה-WWE".
חרף הביקורות השליליות על מעורבות הזומבים בתסריט הקרב, הארגון הרוויח מעל למיליון דולר מחברת ההפקה האחים וורנר על מהלך שיווקי זה.
לילה לאחר מכן בפרק של התוכנית Raw, אלוף ה-WWE, בובי לאשלי הציב אתגר פתוח על תוארו בפני מתאבקי הארגון.
לעומת זאת, MVP הודיע שזהו אתגר פתוח לכל אחד פרט למקינטייר וברון סטרומן.
הקרב של סטרומן באירוע רסלמניה באקלאש התברר כהופעה האחרונה של סטרומן ב-WWE, כאשר הוא שוחרר מחוזהו ב-2 ביוני.
ב-31 במאי בפרק של התוכנית, מקינטייר ניצח את קינגסטון על מנת להתמודד פעם נוספת נגד לאשלי על אליפות ה-WWE באירוע גיהנום בכלוב.
שארלוט פלייר התעמתה עם בכירי הנהלת ה-WWE, אדם פירס וסוניה דוויל, בדרישה להזדמנות נוספת להתמודד על התואר של ריפלי מתוך טענה שהיא לא זו שהוצמדה במהלך הקרב המשולש.
אלוף ארצות הברית, שיימוס, התמודד מול ריקושט בקרב נוסף שאינו היה על התואר.
שיימוס ניצח פעם נוספת את ריקושט.
בפרק העוקב של התוכנית סמאקדאון באותו השבוע, בכירת הנהלת ה-WWE, סוניה דוויל, הודיעה שהארגון יעזוב את ה-ThunderDome ויחזור למסע הופעות בשידורים חיים החל מ-16 ביולי בפרק של התוכנית סמאקדאון.
בנוסף, היא ערכה מצעד אלופים עבור אלופי המותג סמאקדאון.
אלופי הזוגות החדשים של סמאקדאון, ריי מיסטריו ודומיניק מיסטריו, אלופת הנשים של סמאקדאון, ביאנקה בלאייר, האלוף הבין יבשתי, אפולו קרוז (שלווה על ידי קומנדר עזיז), ואלופות זוגות הנשים של ה-WWE, נטליה וטמינה, היו כולם על הבמה יחדיו.
לאחר מכן, דוויל הציגה את האלוף האוניברסלי, רומן ריינס, לעומת זאת, פול היימן הגיע במקומו, כשאמר שכל מי שעמד על הבמה הוא רק מחזיק בחגורת אליפות וריינס הוא האלוף היחיד האמיתי.
ביילי קטעה את המצעד, כאשר היא טענה שבלאייר רימתה בקרב ביניהן באירוע רסלמניה באקלאש, כשהיא השתמשה בשיער שלה בתור נשק.
קרב חוזר בין השתיים נקבע לאירוע גיהנום בכלוב.
לאחר מכן, הקרב ביניהן קיבל התניית קרב שונה לקרב בתוך מבנה גיהנום בכלוב.
סזארו, עם ידו בתוך קֶלַע, התעמת עם האלוף האוניברסלי, רומן ריינס, ואף איתגר אותו לקרב נוסף, שהפעם יתקיים באירוע גיהנום בכלוב.
לעומת זאת, סת' רולינס תקף באכזריות את סזארו, תקיפה שהובילה לפינויו של האחרון על אלונקה על ידי הצוות הרפואי.
כתוצאה מהתקיפה, קרב בין סזארו לרולינס נקבע לאירוע גיהנום בכלוב.
ב-28 במאי בפרק של התוכנית סמאקדאון, אלופי הזוגות החדשים של סמאקדאון, ריי ודומיניק מיסטריו, היו אמורים להגן על חגורות האליפות בקרב חוזר מול זיגלר ורוד.
לפני הקרב, ריי הותקף מאחורי הקלעים, בדומה למה שקרה באירוע רסלמניה באקלאש, מה שהותיר את דומיניק להתמודד לבדו מול זיגלר ורוד.
ברגעי הסיום של הקרב, ריי עשה את דרכו אל הזירה, צעד שהוביל להסחת דעתו של רוד ואפשר לבנו להצמיד את רוד לניצחון, שהקנה להם הגנה מוצלחת על התואר.
לאחר שהגנו על חגורות האליפות מול האוסוס (ג'יי אוסו וג'ימי אוסו) שבוע לאחר מכן בקרב שהסתיים לאחר הפרעה מצד רומן ריינס, שתקף באופן אכזרי את דומיניק, האב ובנו נקלעו לפיוד עם ריינס והאוסוס, שהסתיים בכך שריי איתגר את ריינס לקרב על האליפות האוניברסלית.
רסלמניה 15 הפוסטר הרשמי של האירוע בכיכובם של מגוון מתאבקים מידע ארגון WWF תאריך 28 במרץ 1999 עיר פילדלפיה, פנסילבניה אולם פירסט יוניון סנטר מספר צופים 20,276סיסמה פרסומית The Ragin' Climaxסדרת אירועי שלם וצפה של ה-WWESt.
Valentine's DayMassacre: In YourHouseרסלמניה 15באקלאשסדרת אירועי רסלמניה14רסלמניה 1516
רסלמניה 15 (או בשמו המוכר יותר WrestleMania XV) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE).
האירוע נערך ב-28 במרץ 1999, באולם פירסט יוניון סנטר שבפילדלפיה, פנסילבניה.
שנים עשר קרבות התנהלו באירוע, כולל שניים שהוקלטו לתוכנית "Sunday Night Heat".
בקרב המרכזי, סטון קולד סטיב אוסטין ניצח את דה רוק בקרב ללא חוקים וזכה באליפות ה-WWF.
בקרב הלפני אחרון, אנדרטייקר ניצח את ביג בוס מן בקרב "גיהנום בכלוב".
כמו כן, התקיימו קרבות על שש מבין שבע חגורות האליפות הפעילות, וזה היה אירוע הרסלמניה הראשון שבו התקיים מאבק על אליפות ההארדקור.
רשימת הקרבות כללה גם קרב ברול פור אול, קרב בלתי מתוסרט בין המתאבק בארט גאן למתאגרף/לוחם MMA באטרבין.
בנוסף, אירוע זה סימל את הופעתו האחרונה של גורילה מונסון ב-WWF, כשהאחרון נפטר בחודש אוקטובר של אותה השנה.
רסמוס ניסן כריסטנסן (בדנית: Rasmus Nissen Kristensen; נולד ב-11 ביולי 1997) הוא כדורגלן דני המשחק בעמדת המגן הימני בקבוצת איינטרכט פרנקפורט מהבונדסליגה ובנבחרת דנמרק.
כריסטנסן, יליד ברנדה, שיחק במחלקת הנוער של מיטיולן, ובשנת 2016 קודם לקבוצה הבוגרת של המועדון, וחתם על חוזה מקצועני ראשון לחמש עונות.
ב-7 במרץ 2016 ערך את הופעת הבכורה שלו בקבוצה הבוגרת, בהפסד 1–2 לנורשלן במסגרת המחזור ה-20 בליגת העל הדנית לעונת .
ב-15 במאי הבקיע את שער הבכורה שלו במועדון, בניצחון 1–4 על הוברו במסגרת המחזור ה-29 בליגה.
בסך הכול ערך 63 הופעות ליגה במדי המועדון, בהן הבקיע שישה שערים.
ב-23 בינואר 2018 חתם על חוזה לארבע עונות וחצי באייאקס מליגת העל ההולנדית.
ב-7 בפברואר ערך את הופעת הבכורה שלו במועדון, בניצחון 2–4 על רודה במסגרת המחזור ה-22 בליגה לעונת 2017/2018. ב-27 בנובמבר ערך את הופעת הבכורה שלו בליגת האלופות, בניצחון 0–2 על א.א.ק.
אתונה במסגרת שלב הבתים לעונת 2018/2019. ב-5 במאי 2019 הבקיע את שערו היחיד במועדון, בניצחון 0–4 על וילם II במסגרת גמר הגביע ההולנדי.
הוא שיחק במועדון במשך עונה וחצי, בהן ערך 20 הופעות ליגה, וזכה באליפות הולנד.
ב-19 ביולי 2019 חתם על חוזה לחמש עונות ברד בול זלצבורג מהבונדסליגה האוסטרית.
ב-17 באוגוסט הוא ערך את הופעת הבכורה שלו במועדון, בניצחון 0–6 על סנקט פולטן במסגרת המחזור הרביעי לעונת .
בעונתו הראשונה במועדון, בה זכה המועדון באליפות אוסטריה ובגביע האוסטרי, הוא ערך 12 הופעות ליגה.
ב-19 בספטמבר 2020 הבקיע את שער הבכורה שלו במועדון, בניצחון 1–4 על ריינדורף אלטאך במסגרת המחזור השני בליגה לעונת .
בסך הכול ערך 31 הופעות ליגה בעונה זו, בהן הבקיע שלושה שערים.
גם בעונתו השנייה זכתה רד בול זלצבורג באליפות אוסטריה ובגביע האוסטרי.
ב-8 ביוני 2022 הצטרף ללידס יונייטד מהפרמייר ליג, לאחר שחתם על חוזה ארוך טווח תמורת סכום לא ידוע.
יחד עמו הצטרף ללידס גם חברו לשעבר לקבוצת רד בול זלצבורג, ברנדן ארונסון, שחתם בקבוצה כשבועיים לפניו.
כריסטנסן ערך את הופעת הבכורה שלו בלידס יונייטד ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2. ב-18 במרץ 2023 כבש את שער הבכורה שלו במשחק מול וולברהמפטון וונדררס, שהסתיים בניצחון בתוצאה 2–4.
ב-14 ביולי 2023 הושאל לרומא מהסריה א'.
ב-20 באוגוסט ערך את הופעתו הבכורה בתיקו 2-2 נגד סלרניטנה.
ב-3 בדצמבר כבש את שערו הראשון בניצחון 2-1 על ססואולו.
ב-19 ביולי 2024 הושאל לאיינטרכט פרנקפורט לעונה אחת.
ב-4 בספטמבר 2021 ערך כריסטנסן את הופעת הבכורה שלו בנבחרת דנמרק, בניצחון 0–1 על נבחרת איי פארו במסגרת מוקדמות מונדיאל 2022.
רסלמניה באקלאש (2022) הפוסטר הרשמי של האירוע בכיכובו של אדג' מידע ארגון WWE מותג (ים) Rawסמאקדאון תאריך 8 במאי 2022 עיר פרובידנס, רוד איילנד אולם דאנקן דונאטס סנטר סדרת אירועי שלם וצפה של ה-WWEרסלמניה 38רסלמניה באקלאש(2022)גיהנום בכלוב סדרת אירועי רסלמניה באקלאש2021רסלמניה באקלאש(2022)—
רסלמניה באקלאש (2022) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-8 במאי 2022 באולם הדאנקן דונאטס סנטר שבפרובידנס, רוד איילנד.
האירוע היה האירוע השני בסדרת אירועי באקלאש.
בקרב המרכזי, הבלודליין (רומן ריינס והאוסוס (ג'יי אוסו וג'ימי אוסו)) ניצחו את דרו מקינטייר ו-RK-Bro (רנדי אורטון ורידל) בקרב שלושה נגד שלושה.
עוד ברשימת הקרבות, רונדה ראוזי ניצחה את שארלוט פלייר בקרב "אני נכנע" וזכתה באליפות הנשים של סמאקדאון, אדג' ניצח את AJ סטיילס בהכנעה טכנית, וקודי רודס ניצח את סת' "פריקין" רולינס.
זאת הייתה הפעם הראשונה שאירוע שלם וצפה לא כלל בתוכו קרב על אליפות ה-WWE או על האליפות האוניברסלית מאז תא ההדחות במרץ 2020.
האירוע בין השנים 2016 ל-2018 ו-2020 לא נשאו את רעיון זה; לעומת זאת, האירוע של שנת 2021 חזר לרעיון זה, כשנקרא בשם "רסלמניה באקלאש".
האירוע של שנת 2022 אושר כאחד שייערך תחת שם זה, כך שסדרת אירועי באקלאש שונתה לרסלמניה באקלאש.
אירוע זה יהיה האירוע ה-17 בסדרת אירועי באקלאש.
ברסלמניה 38, שארלוט פלייר הגנה בהצלחה על אליפות הזוגות של סמאקדאון נגד רונדה ראוזי.
במהלך הקרב, ראוזי ביצעה על פלייר את מהלך נעילת הבריח, שלא הותיר לפלייר דבר מלבד להיכנע.
לעומת זאת, השופט נשכב על מזרן הזירה ולא שם לב למתרחש עקב מכה שחטף לא במתכוון מפלייר קודם לכן.
ראוזי הקימה את השופט, אך בזמן הקמתו, פלייר בעטה בראשה של ראוזי ולאחר מכן הצמידה אותה לניצחון.
בפרק העוקב של התוכנית סמאקדאון, ראוזי, שדרשה קרב חוזר על מנת לקבוע מנצחת ברורה, אתגרה את פלייר לקרב "אני נכנע".
פלייר סירבה לכך וטענה שראוזי צריכה לחזור לסוף התור של הטוענות לכתר עבורה.
עם זאת, קרב חוזר על האליפות נקבע לבסוף לאירוע רסלמניה באקלאש.
ברסלמניה 38, המתאבק לשעבר של ארגון ההיאבקות המתחרה, All Elite Wrestling (AEW), קודי רודס ערך את חזרתו ל-WWE לאחר שש שנים כיריב בהפתעה של סת' "פריקין" רולינס בקרב שבו רודס יצא עם ידו על העליונה.
ב-11 באפריל בפרק של התוכנית Raw, רולינס טען שהוא היה בחיסרון לא הוגן, מכיוון שלא ידע לאיזה יריב להתכונן.
רולינס המשיך וטען שאם היה יודע מראש, הוא היה מנצח את רודס.
בעקבות זאת, הוא איתגר את האחרון לקרב חוזר, שלו רודס נענה בחיוב וכתוצאה מכך קרב בין השניים נקבע לאירוע רסלמניה באקלאש.
ברסלמניה 38, האלוף האוניברסלי של המותג סמאקדאון, רומן ריינס ניצח את אלוף ה-WWE של המותג Raw, ברוק לסנר בקרב "המנצח זוכה בהכל" אשר איחד את חגורות האליפות, כאשר ריינס הוכר כ"אלוף האוניברסלי הבלתי מעורער של ה-WWE".
בפרק העוקב של התוכנית סמאקדאון, ריינס הצהיר שאין לו כבר מה להוכיח; לעומת זאת, הוא רצה שבני דודיו, אלופי הזוגות של סמאקדאון, האוסוס (ג'יי אוסו וג'ימי אוסו) ילכו בעקבותיו ויזכו באליפות הזוגות של Raw על מנת לאחד את חגורות האליפות של הרוסטר הראשי ולהביא זהב נוסף אל קבוצת הבלודליין.
האוסוס הופיע בפרק הבא של התוכנית Raw כדי להציב אתגר בפני אלופי הזוגות של Raw, RK-Bro (רנדי אורטון ורידל), שנענו בחיוב ובעקבות זאת הקרב בין הצמדים נקבע באופן רשמי לאירוע רסלמניה באקלאש.
לעומת זאת, ב-29 באפריל בפרק של התוכנית סמאקדאון, מעמד חתימה החוזה ביניהם הסתיים לאחר שריינס עזר לאוסוס לתקוף את RK-Bro, כשבמהלך מעמד זה, קבוצת הבלודליין קרעה את החוזה.
דרו מקינטייר נחלץ לעזרת אורטון ורידל והדף את האחרונים מן הזירה.
בשל התרחשות זו, יועצו המיוחד של ריינס, פול היימן, נפגש עם בכיר הנהלת ה-WWE, אדם פירס מאחורי הקלעים וביקש מהאחרון לבטל את קרב איחוד אליפויות הזוגות ובמקום זאת לקבוע קרב שלושה נגד שלושה בין קבוצת הבלודליין לדרו מקינטייר ו-RK-Bro לאירוע רסלמניה באקלאש.
ברסלמניה 38, אדג' ניצח את AJ סטיילס הודות לעזרה מצידו של דמיאן פריסט.
במשך הזמן, אדג' ופריסט פיתחו ביניהם ברית, שלפיה אדג' טען שהוא ימחק את כל מי שלא יתאים ל"הר היכולת" שלהם.
ב-18 באפריל בפרק של התוכנית Raw, אדג' טען שהוא צריך לסיים את מה שהוא התחיל עם סטיילס ולכן איתגר אותו לקרב נוסף באירוע רסלמניה באקלאש, אתגר שאליו סטיילס הגיב בחיוב מאוחר יותר.
ב-2 במאי בפרק של התוכנית Raw, סטיילס גבר על פריסט וכתוצאה מכך זכה בהתניה שלפיה פריסט יורחק ממתחם הזירה בקרב בינו לבין אדג' באירוע עצמו.
במהלך הקרב של האפי קורבין ברסלמניה 38, דעתו הוסחה על ידי שותפו, מאדקאפ מוס במה שגרם לבסוף להפסדו לדרו מקינטייר.
בעקבות זאת, מחלוקת בין השניים החלה, כשקורבין האשים את מוס על הפסדו ברסלמניה.
המתיחות ביניהם התגברה עד שקורבין תקף את מוס, כשלאחר מכן נודע על קיום קרב ביניהם באירוע רסלמניה באקלאש.
ברסלמניה 38, בובי לאשלי ניצח את אומוס בקרב שבו המנג'ר של לאשלי, MVP לא ליווה אותו.
בפרק העוקב של התוכנית Raw, MVP בגד בלאשלי וחבר לשורות אומוס.
במהלך השבועות שבאו לאחר מכן, MVP מתח ביקורת על כך שלאשלי חגג את רגע הרסלמניה שלו בלעדיו, ולכן הוא החליט לחבור לאומוס.
לאשלי ואומוס התחרו זה מול זה בקרב הורדת ידיים ב-25 באפריל בפרק של התוכנית Raw, שבו לאשלי ניצח.
אומוס תקף את לאשלי לאחר התחרות ולאחר מכן איתגר אותו לקרב חוזר באירוע רסלמניה באקלאש, אתגר שאליו לאשלי נענה בחיוב.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון/קרב מרכזי)פאט מקאפי (סמאקדאון/קרב מרכזי)ג'ימי סמית' (Raw)קורי גרייבס (Raw/קרב מרכזי)ביירון סקסטון (Raw)צוות השידור בספרדיתמרסלו רודריגזג'רי סוטוכרוזיםמייק רום (Raw)סמנת'ה אירוין (סמאקדאון)שופטיםדנילו אנפיביוג'ייסון איירסג'סיקה קארדן אנגלראדי אורנגוצ'אד פאטוןמראיינתשרה שרייברפאנל לפני האירועקיילה ברקסטוןקווין פטריקג'ון "בראדשו" לייפילדפיטר רוזנברגבוקר טי
האירוע עצמו נפתח בקרב בין קודי רודס לסת' "פריקין" רולינס.
במהלך הקרב, רולינס ניסה לבצע על רודס את מהלך הפיניקס ספלאש, האך האחרון מנע זאת.
רולינס נחת על רגליו ובמקום זאת רודס ביצע עליו את מהלך הסופרקיק.
רולינס ניסה לבצע את מהלך הפלקון ארו, אך רודס ניטרל את מהלך זה והפך זאת למהלך הקרוס רודס.
רודס הצמיד את רולינס, אך האחרון הניח את רגלו על החבל התחתון, דבר שהוביל לעצירת ניסיון ההצמדה.
בסיום, רודס ניסה לבצע על רולינס את מהלך ה-Vertebreaker; לעומת זאת, רולינס חמק מכך וניסה לבצע מהלך הצמדה פשוט תוך כדי שאחז במכנסיו של רודס, אך רודס הפך זאת לניסיון הצמדה דומה משלו, שהסתיים באופן מוצלח, כך שהוא ניצח בקרב.
אז, התקיים קרב יחידים בין בובי לאשלי לאומוס (שלווה לקרב על ידי MVP).
במהלך הקרב, לאשלי ניסה לבצע על אומוס את מהלך ההכנעה שלו, ה-Hurt Lock, אך האחרון הצליח לחמוק מכך.
ברגעי הסיום של הקרב, לאשלי ניסה לבצע את מהלך הספיר, אך אומוס הרים את ברכיו בזמן ושלח את לאשלי אל עמוד הזירה.
בזמן שדעתו של השופט הוסחה, MVP תקף את לאשלי בפניו בעזרת מקל, דבר שאפשר לאומוס לבצע על לאשלי את מהלך הצ'וק בומב אשר הספיק לו כדי לנצח.
בקרב שבא לאחר מכן, AJ סטיילס התמודד מול אדג', כשההתניה שנקבעה מראש היא שדמיאן פריסט מורחק ממתחם הזירה.
כשסטיילס עשה את דרכו אל מעלה החבל העליון, דמיאן פריסט צעד אל הזירה.
פריסט שהורחק ממתחם הזירה, נשאר לעמוד על רמפת הכניסה.
פין באלור הגיע והחל להכות את פריסט, עד שהשניים נעלמו ממתחם הזירה.
ברגעי הסיום של הקרב, דמות בעלת מסכה דחפה את סטיילס מהחבל העליון, דבר שאפשר לאדג' לבצע על האחרון את מהלך הקרוספייס אשר גרם לסטיילס להתעלף ובעקבות מהלך זה, אדג' ניצח.
לאחר הקרב, הדמות הצטרפה לאדג', כאשר היא נחשפה כלא אחרת מאשר ריאה ריפלי.
עזרה זו סימלה את הצטרפותה של ריפלי לקבוצתו של אדג', ה-Judgment Day (שפירושה: "יום הדין").
אדג' וריפלי הניפו את ידיהם באוויר וחגגו את הניצחון.
בקרב הרביעי, שארלוט פלייר הגנה על אליפות הנשים של סמאקדאון נגד רונדה ראוזי בקרב "אני נכנע".
בתחילת הקרב, פלייר ניסתה לבצע על ראוזי את מהלך הג'רמן סופלקס.
במתחם הזירה, פלייר שמה את ידה על מקל במבוק שהיה נמצא מתחת לזירה.
ראוזי הצליחה לתפוס את מקל זה ורדפה אחר פלייר, שרצה אל האזור שמאחורי הקלעים.
פלייר חזרה עם שני מקלות במבוק והחלה להכות את הטוענת לכתר בעזרתם.
פלייר השליכה על ראוזי מצלמה, שבתגובה קפצה מעבר למעקה הבטיחות והשתיים נאבקו זו בזו באזור המיועד לקהל.
בחזרה בזירה, פלייר ביצעה על ראוזי את מהלך "הברירה הטבעית" על כיסא.
פלייר המשיכה במומנטום וביצעה על ראוזי את מהלך ההכנעה שלה, הפיגר אייט לג לוק, אך האחרונה השתמשה בכיסא על מנת לפלס את דרכה מניסיון ההכנעה.
מנגד, ראוזי הצליחה לבצע על האלופה את נעילת הבריח.
פלייר שסירבה בכל תוקף להיכנע, גרמה לראוזי לסובב את ידה של פלייר, דבר שהוביל לאמירת המילים "אני נכנעת" מצידה של אלופת הנשים.
בכך, ראוזי הפכה לאלופת הנשים החדשה של סמאקדאון.
בקרב הלפני אחרון, האפי קורבין התמודד מול מאדקאפ מוס.
במהלך הקרב, קורבין ביצע על מוס את מהלך הסנטון בומב, שלא הספיק לו כדי להכריע את הקרב.
מנגד, מוס ביצע על קורבין את מהלך הפולוואי סלאם, שגם הוא לא הספיק בהשגת הניצחון.
בסיום, מוס רץ אל החבלים וביצע על יריבו את מהלך הסאנסט פליפ כדי להשיג את הניצחון בקרב.
בקרב המרכזי, דרו מקינטייר ו-RK-Bro (רנדי אורטון ורידל) התמודדו מול הבלודליין (רומן ריינס והאוסוס (ג'יי אוסו וג'ימי אוסו)) (שלוו לקרב על ידי פול היימן) בקרב שלושה נגד שלושה.
במהלך הקרב, לאחר שריינס סירב להיכנס ולהיות חלק פעיל בקרב מול מקינטייר, ריינס ומקינטייר התקוטטו בזירה.
כשריינס הכה את רידל וגרם להוצאתו מהזירה, מקינטייר ביצע על האלוף האוניברסלי הבלתי מעורער של ה-WWE את מהלך הסיום שלו, ה-Claymore Kick.
רידל ביצע על ג'יי את מהלך ה-Floating Bro, שלא הספיק לו בהשגת הניצחון.
במתחם הזירה, ריינס קפץ על מדרגות הזירה וביצע על אורטון את מהלך "אגרוף הסופרמן".
מקינטייר ניסה לבצע על ריינס את מהלך הפאוורבומב על שולחן השדרנים, אך ג'ימי הגיע בזמן כדי להיחלץ לעזרת מנהיג השבט ואף ספג ממקינטייר את מהלך הגלאזגו קיס.
ריינס ניצל זאת לטובתו וביצע על הסקוטי את מהלך היורנאגי סלאם.
בחזרה בזירה, רידל ביצע על ג'יי, שקפץ מהחבל העליון, את מהלך ה-RKO.
ריינס הכניס את עצמו אל הקרב לאחר שנגע בג'יי לפני ביצוע מהלך ה-RKO וביצע על רידל את מהלך הספיר, שהספיק לו כדי להעניק לקבוצת הבלודליין את הניצחון בקרב.
מס' תוצאות התניות זמן 1 קודי רודס ניצח את סת' "פריקין" רולינס קרב יחידים 20:45 2 אומוס (עם MVP) ניצח את בובי לאשלי קרב יחידים 08:50 3 אדג' ניצח את AJ סטיילס בהכנעה טכנית קרב יחידיםדמיאן פריסט מורחק ממתחם הזירה.
רסמוס וינטר הוילון (בדנית: Rasmus Winther Højlund; נולד ב-4 בפברואר 2003 בדנמרק) הוא כדורגלן דני המשחק בעמדת החלוץ בקבוצת נאפולי בהשאלה ממנצ'סטר יונייטד, ובנבחרת דנמרק.
הוילון גדל במחלקות הנוער של בולקלובן 93, ברונדבי, הולבאק ופ.צ.
ב-25 באוקטובר 2020 ערך את הופעת הבכורה שלו בפ.צ.
קופנהגן, בניצחון 0–1 על אורהוס גימנסטיקפוינין במסגרת המחזור השישי ליגת העל הדנית לעונת .
בסך הכל ערך 32 הופעות במדי המועדון בכל המסגרות, בהן הבקיע חמישה שערים.
ב-28 בינואר 2022 חתם הוילון בשטורם גראץ מהבונדסליגה האוסטרית.
ב-12 בפברואר הבקיע את שערי הבכורה שלו במועדון, צמד שערים בתיקו 2-2 נגד טירול במסגרת המחזור ה-19 בליגה לעונת .
בסך הכל ערך 13 הופעות ליגה בחצי העונה הראשונה שלו במועדון, בהן הבקיע שישה שערים.
ב-5 באוגוסט 2023 חתם הוילנד במנצ'סטר יונייטד מהפרמייר ליג האנגלית, תמורת 74€ מיליון אירו בחוזה עד יוני 2028. ב-20 בספטמבר כבש את שער הבכורה שלו במשחק נגד באיירן מינכן בליגת האלופות.
ב-1 בספטמבר 2025 הושאל לעונה אחת לנאפולי.
להוילון הופעות בנבחרות הצעירות של דנמרק.
בשנת 2022 החל לשחק הן בנבחרת הצעירה והן בנבחרת הבוגרים של דנמרק.
נכלל בסגל נבחרת דנמרק לטורניר יורו 2024. וכבש את שער השיוון במשחק נגד נבחרת אנגליה
הוילון הוא בנו של כדורגלן העבר הדני אנדרס הוילון, ששיחק בקבוצת בולקלובן 93. אחיו הצעירים הם הכדורגלנים אוסקר ואמיל הוילון, אשר משחקים בפ.צ.
שחקן החודש בפרמיירליג (1): פברואר 2024
רסנטימנט הוא מושג בפילוסופיה ובפסיכולוגיה המשמש לתיאור צורות מסוימות של טינה, עוינות, או נקמה.
המושג זכה להתייחסות מצד הוגים שונים, כשהבולט שבהם היה פרידריך ניטשה שעשה בו שימוש נרחב בחקירותיו אודות תולדות המוסריות בספרו לגנאלוגיה של המוסר ובכתבים נוספים, וכחלק מהתיאור של "מוסר העבדים" ושל "הרצון לעוצמה".
באופן כללי, ניתן להגדיר רסנטימנט כתחושת עוינות המכוונת כלפי אובייקט שאדם מזהה כגורם לתסכולו, כלומר האשמת גורם חיצוני בתסכול שלו שמולו הוא לכאורה חסר אונים.
בכך, נוצר תסביך נחיתות, תחושה של חולשה ואף קנאה לעומת ה"גורם החיצוני" שיוצר את התסכל, ובכך מתכוננת מערכת ערכים דוחה או מצדיקה, או מוסריות, שתוקפת או מכחישה את מקור התסכול של האדם.
מערכת ערכים זו משמשת אז כאמצעי להצדיק את החולשות של עצמך על ידי זיהוי מקור הקנאה כנחות אובייקטיבי, ומשמשת כמנגנון הגנה שמונע מהאדם המתמרמר להתייחס ולהתגבר על חוסר הביטחון והפגמים שלו.
המושג זכה לפופולריות בעיקר בשל כתביו של פרידריך ניטשה, שהשתמש בו כדי להסביר את המקור להיווצרות הדיכוטומיה בין סיווג הערכים ל"טוב ורע"' (Gut und Böse), המאוחרת לחלוקה המוקדמת יותר ל"טוב וגרוע" (Gut und Schlecht).
עבור ניטשה, רסנטימנט הוא השלכה מחודשת של הכאב המלווה בתחושת הנחיתות או הכישלון העצמי כלפי שעיר לעזאזל חיצוני.
האגו מייצר אשליה של אויב, סיבה שאפשר "להאשים אותה" בנחיתות או כישלון של עצמכם.
לפיכך, אדם לא סוכל על ידי כישלון בעצמו, אלא על ידי מושא של "רוע" חיצוני.
ניטשה קושר את הרגש רסנטימנט בגנאלוגיה של היפוך הערכים במוסר אדונים ומוסר עבדים.
בין היתר, ניטשה מזהה את הרנסטימנט עם ביטויים של אנטישמיות בקרב הוגים גרמנים כמו אויגן דירינג.
ולטר קאופמן, גרס כי השימוש של ניטשה במונח בצרפתית נבע בין היתר בשל היעדר מונח מקביל ראוי בשפה הגרמנית, וטען כי היעדרות זו לבדה מהווה סיבה מספקת עבור ניטשה, ואדרבא למתרגמיו.
אף שהמונח מזוהה בפילוסופיה בראש ובראשונה עם ניטשה, סרן קירקגור עשה בו שימוש מוקדם יותר.
בעיקר בחיבורו משנת 1846 – שני עידנים: סקירה ספרותית .
לדברי קירקגור, רסינטמנט מתרחש ב"עידן רפלקטיבי וחסר תשוקה", שבו האוכלוסייה חונקת יצירתיות ותשוקה אצל אנשים נלהבים.
קירקגור טוען כי אנשים שהתנהגותם אינה תואמת את ההמונים הופכים שעירים לעזאזל ומושא ללעג על ידי ההמונים, על מנת לשמור על הסטטוס קוו ולהחדיר להמונים את תחושת העליונות שלהם.
המונח נחקר על ידי הפנומנולוג מקס שלר במונוגרפיה שפורסמה בשנת 1912. שלר ניסה למקם את רעיונותיו של ניטשה בהקשר סוציולוגי יותר.
הוא החל לשקול כיצד ערכים מתבססים בחברה והמשיך לנתח את שיתופם או דחייתם מטעמים שונים.
בהשפעת ניתוחו של ניטשה, הסוציולוג מקס ובר דן במונחו בספרו סוציולוגיה של הדת ..
בפרק העוסק בדתיות של שכבות חברתיות שונות, ויבר עורך השוואה בין הסטאטוס החברתי של היהודים עם הקטגוריה של הפריה (Pariah) על שם קאסטה של מנודים בשם Paraiyar .
השפעת הרסנטימנט על הקבוצה הדתית המדוכאת באוכלוסייה שלא מסוגלת לפעול בתוכה יוצרת מה שהוא מכנה "תיאודציות של סבל".
בניגוד לקבוצה הדומיננטית באוכלוסייה המחפשת לגיטימיות לפריבילגיות שלה, הקבוצות המוחלשות מחפשות תגמול.
הקבוצות החזקות עשויות לחוש רחמים כלפי החלשים, אך המוחלשים מתרעמים ורוחשים רסנטימנט.
הפילוסוף ז'אן אמרי, שניצל ממחנה ההשמדה הנאצי אושוויץ, טוען כי רסנטימנט יכולה לספק את הבסיס האמפירטיבי של מוסר חדש, בעולם של אחרי מלחמת העולם השנייה.
על אף שלרסנטימנט נלוות פסיביות ותחושת נחיתות כפי שתיארן ניטשה, אמרי סבור שניתן להעריך מחדש, ונותן לו משמעות ביקורתית ואף מהפכנית.
באמצעות היפוך ערכים ניטשיאני, אמרי מציג את הרסנטימנט כנקודת מוצא לחשיבה מחודשת על המוסר המבוססת על חווית הקורבן.
עבורו, דרך מושג הרסנטימנט ניתן לבקר והגדיר מחדש באופן רדיקלי את המשמעות והערך של תפיסת המוסר השלטת מעבר לאשמה ולכפרה (בדומה לשאיפה הניטשאנית לעמוד "מעבר לטוב ולרע").
ההערכה מחדש של הרסנטימנט מכוונת בחלקה נגד ניטשה עצמו, אך גם נגד חברה שהתנגדותה לרסנטימנט הוא סימפטומטי ליחסה לקורבן.
בנוסף, הרנסטימנט כבסיס ראשוני מאפשר לאמרי לנסח מוד של אחריות מוסרית שהוא מתארו כאל-זמני או א-סנכרוני.
הפילוסוף והמוזיקולוג היהודי ולדימיר ינקלביץ, בדומה לז'אן אמרי, רואה ברסנטימנט פוטנציאל מוסרי.
הוא סבור ש"עוצמת החלש" שמתבטאת ברסנטימנט יכולה לשמש לתרעומת מוצדקת על העוולות המוסריות של זמנו.
לפי הפילוסופיה של ולדימיר ינקלביץ', תחושת הרסנטימנט מייצגת את האחיזה הרגשית בטענה לצדק, והיא מהווה תנאי מוקדם לסליחה.
התרעמות עומדת בראש ובראשונה על נאמנות לערכים ולייחודיות של חיים אבודים ופגועים.
הסליחה, לפי ינקלביץ', מאופיינת במעשה האתי האולטימטיבי של התנהגות כלפי המבצע כאילו הוא או היא מעולם לא ביצעו את הפעולה - רעיון שנוי במחלוקת כאשר בוחנים אירועים כמו השואה.
סליחה היא מתנה שלא ניתן לדרוש או לזכות בה, והיא דרך להתעלות מעל העבירה ולשקם את היחסים בין הקורבן למבצע.
ינקלביץ' מאמין שהרסנטימנט הכרחי לסליחה, משום שהוא כרוך ברעב וצמא לצדק.
במקום לחפש נקמה או תגמול, הסליחה מאופיינת כמתנה שאי אפשר לדרוש או לזכות בה, ואין זה עניין של שכחה או הסכמה לעבירה.
במקום זאת, סליחה היא דרך להתעלות מעל העבירה ולשקם את היחסים בין הקורבן לעבריין.
הפילוסוף ז'יל דלז מפתח את מושג הרסנטימנט בעקבות ניטשה בספרו "ניטשה ופילוסופיה" () משנת 1962. בתיאוריה של דלז, הרסנטימנט מובן כפונקציה של הזיכרון, כתוצר של כוחות סבילים המנצחים את הכוחות הפעילים על ידי ביטול יכולת השכחה.
מנוקודת המבט של האליטה ההמונים מתקוממים לא מטעמים מוצדקים אל מפני שהם מתרעמים על העשירים וחשים רסנטימנט כלפיהם.
במאמרו "לצאת מטירת הערפדים", הפילוסוף והמבקר מרק פישר משתמש בביקורת הנטשאנית אודות הרסנטימנט כדי לתקוף את הקורבנות העומדת בבסיס תרבות הביטול ופוליטיקת הזהויות, בעיקר במסגרת האקדמיה.
רסמוס כריסטיאן ראסק (בדנית: Rasmus Kristian Rask; 22 בנובמבר 1787 – 14 בנובמבר 1832) היה בלשן דני.
ב-1808 נסע ראסק לקופנהגן, בירת דנמרק, כדי ללמוד באוניברסיטת קופנהגן.
תחילה הוא למד תאולוגיה, אך לאחר מכן הוא עבר ללמוד בלשנות.
ב-1818 עזב ראסק את דנמרק כדי ללמוד על השפות ההודו-אירופיות.
במהלך מסעו ביקר ראסק בהודו, בסרי לנקה ובאיראן.
ראסק שב לדנמרק רק ב-1823, ושם הוא נשאר עד מותו ב-1832. הלה כיהן כפרופסור באוניברסיטת קופנהגן.
ראסק היה, בין השאר, הראשון שגילה את מעתק ההגאים בשפות גרמאניות שנקרא בשם חוק גרים.
החוק נקרא בדיעבד על שם יעקוב גרים, אחד מהאחים גרים, שגילה את אותו מעתק הגאים כמה שנים אחרי ראסק.
רסלמניה 39 היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-1 וב-2 באפריל 2023, באצטדיון SoFi שבאינגלווד, קליפורניה – המיקום המקורי לאירוח רסלמניה 37 לפני פרוץ מגפת הקורונה, שהכריחה את שינוי המיקום.
האירוע היה האירוע ה-39 בסדרת אירועי רסלמניה.
מתאבק הארגון, המיז שימש כמנחה האירוע.
כיאה לרסלמניה, סלבריטאים מחוץ ל-WWE היו מעורבים בסדרת תפקידים שונים.
זמרת הפופ/רגאטון בקי ג'י ביצעה את "America the Beautiful" בלילה הראשון של האירוע, בעוד זמר הקאנטרי ג'ימי אלן עשה את אותו הדבר בלילה השני של האירוע.
הקומיקאי קווין הארט היה חלק מהקטעים אשר שודרו על המסך.
הראפר וחבר היכל התהילה של ה-WWE סנופ דוג הנחה את האירוע ביחד עם המיז, הסיע במכונית את ריי מיסטריו לקרב שלו מול בנו, דומיניק בלילה הראשון של האירוע כמחווה לאדי גררו ואף התאבק בקרב מאולתר במהלך הלילה השני.
הראפר באד באני שימש כפרשן אורח בשולחן השדרנים הספרדי במהלך הקרב של מיסטריו ואף היה מעורב בקרב זה.
היוטיובר, ראפר והמתאגרף KSI היה מעורב בקרב של לוגאן פול, כשהיה בתחפושת הקמע של משקה האנרגיה פריים, מותג שהוא חולק יחדיו עם פול.
הטייט אנד של קבוצת הפוטבול סן פרנסיסקו 49' ג'ורג' קיטל היה נוכח בקהל וסייע לפאט מקאפי במהלך הקרב של האחרון מול המיז.
הראפר ליל עוזי ורט ביצע את השיר "Just Wanna Rock" לפני הקרב המרכזי של הלילה הראשון.
בדומה לרסלמניה 21, שהנושא סביבה היה הוליווד, רסלמניה 39 שווקה בטלוויזיה עם סדרת פרודיות לסרטים וסדרות מוכרות מן העבר, כאשר כוכבי ה-WWE גילמו דמויות מאותן סצנות זכורות.
ג'וקר עם סת' "פריקין" רולינס שגילם את הג'וקר בסצנה שבה הוא יורד במדרגות לפני שהוא התעמת עם בקי לינץ', שגילמה את באטמן (אף על פי שבאטמן לא השתתף בסרט, גילומה של לינץ' היה בדומה לבאטמן בגילומו של כריסטיאן בייל בטרילוגיית האביר האפל).
אהבה בשחקים עם המיז ומאריס ביציאה מנושאת מטוסים, כשהם לבושים בחליפות טייסים מלאות.
דברים מוזרים עם ריאה ריפלי שגילמה את אילבן עם דיבוב של ג'ון סינה שגילם את מרטין ברנר אשר ניסה לעזוב את כוחותיה הנפשיים.
טיטניק עם ביאנקה בלאייר ומונטז פורד בשחזור לסצנה שבה ג'ק ורוז עמדו על קצה הספינה.
בתול בן ארבעים עם דרו מקינטייר ו-The Brawling Brutes (שיימוס, רידג' הולנד ובוץ') בשחזור לסצנת השעווה בחזה עם הולנד שעובר שעווה בחזה שלו.
החבר'ה הטובים עם הבלודליין (רומן ריינס, ג'יי אוסו, ג'ימי אוסו, סולו סיקואה ופול היימן) בשחזור לסצנת הבר.
בפרק העוקב של התוכנית Raw לאחר רסלמניה, רודס הצהיר שהוא חזר על מנת לזכות באליפות ה-WWE, לא רק בשביל עצמו, אלא גם בשביל אביו המנוח, דאסטי, שלא זכה באליפות זו.
בחודש יוני, רודס ספג קרע בשריר החזה, שהשביתה אותו למשך מספר חודשים.
באירוע הרויאל ראמבל, שהתקיים ב-28 בינואר 2023, רודס חזר וניצח בקרב הרויאל ראמבל המסורתי של הגברים, ניצחון שהקנה לו קרב מול ריינס על האליפות ה-WWE האוניברסלית הבלתי מעורערת ברסלמניה 39 כחלק מהקרב המרכזי של הלילה השני.
בעוד שרודס רצה לזכות באליפות כדי להביא כבוד למשפחתו, ריינס ביחד עם היועץ המיוחד שלו, פול היימן הפכו את זה לאישי, כשהיימן טען שמילותיו האחרונות של דאסטי אליו היו אף על פי שקודי הוא הבן המועדף עליו, ריינס, אותו דאסטי אימן, הוא הבן שדאסטי תמיד רצה.
ב-3 במרץ בפרק של התוכנית סמאקדאון, רודס התעמת עם ריינס פנים אל מול פנים לראשונה.
רודס טען שבמשך הקריירה שלו, הוא תמיד התגבר על המכשולים ונלחם כנגד הסיכויים והוא יעשה זאת פעם נוספת ברסלמניה.
ריינס חיזק את אמירתו של היימן ואמר לרודס שברסלמניה, אם היה משהו שדאסטי לא לימד את בנו, ריינס ילמד אותו.
קרב זה הפך את ריינס למתאבק היחיד בהיסטוריה אשר מגן על אליפות עולם בשלושה אירועי רסלמניה רצופים במהלך אותה תקופת כהונה.
משלהי שנת 2020, קווין אואנס היה מעורב בפיוד עם קבוצת הבלודליין.
באירוע סדרת ההישרדות WarGames, שנערך ב-26 בנובמבר, אואנס היה בקבוצה היריבה בקרב ה-WarGames המסורתי נגד הבלודליין, שכלל את החבר הוותיק של אואנס, סמי זיין, שהצטרף לקבוצה כחבר כבוד באמצע שנת 2022. בקרב זה, קבוצת הבלודליין ניצחה והמשיכה את השליטה שלה בארגון הודות לזיין שהכה את אואנס בעזרת מכה מתחת לחגורה.
לאחר שמנהיג קבוצת הבלודליין, רומן ריינס, ניצח את אואנס באירוע הרויאל ראמבל ושמר על תוארו, חברי הקבוצה האוסוס (ג'יי אוסו וג'ימי אוסו) וסולו סיקואה תקפו את אואנס, בעוד שזיין צפה בחוסר ודאות.
לאחר מכן, זיין התערב, כשריינס עמד להכות את אואנס בראשו בעזרת כיסא.
מנהיג השבט, ריינס, הורה לזיין להכות את אואנס בעזרת הכיסא, אך זיין סירב לכך, בגד בריינס והכה את האחרון בעצמו עם הכיסא.
זיין התנצל בפני ג'יי, שאליו התקרב במשך הזמן, כשבאותו הזמן ג'ימי, סיקואה וריינס תקפו את זיין, כשג'יי היה נמצא במערבולת רגשות; בתגובה, ג'יי עזב את הזירה, כששאר חברי הקבוצה המשיכו בתקיפתם.
התרחשות זו הובילה לקיום קרב בין ריינס לזיין באירוע תא ההדחות, שבו בו ריינס הגן על תוארו בהצלחה, אך לאחר הקרב, אואנס מנע מקבוצת הבלודליין (למעט ג'יי, שעדיין נעדר מן המרקע) לתקוף את זיין.
בפרק הבא של התוכנית Raw, זיין אמר שלמרות ההיסטוריה הקשה שלהם, הוא ואואנס צריכים לעבוד יחדיו כדי להפיל את קבוצת הבלודליין.
אואנס אמר שהוא סייע לזיין רק כדי שמשפחתו של האחרון לא תצטרך לראות אותו מושפל כמו שעשו לאואנס מול משפחתו ברויאל ראמבל; עוד אמר אואנס שזיין יצטרך להמשיך להילחם לבדו מול הקבוצה השולטת.
במהלך השבועות הבאים, זיין ניסה לשכנע את האוסוס שריינס מפעיל עליהם מניפולציות.
ג'ימי שמר על נאמנותו למשפחתו, בעוד שחוסר הוודאות של ג'יי נמשך עד ל-6 במרץ בפרק של התוכנית Raw, שבו הוא לכאורה התייצב לצידו של זיין, אך אז בגד בו, מכיוון שאין לו קשר דם עם האחרון.
בשבוע שבא לאחר מכן, יריבו המיועד של ריינס לרסלמניה 39, קודי רודס, ניסה לעזור לפתור את הבעיות בין אואנס לזיין, אך אואנס נענה לכך בסירוב; עם זאת, מאוחר יותר באותו לילה, אואנס נחלץ לעזרת זיין, שהותקף על ידי האוסוס; לאחר היחלצותו של אואנס לעזרה, השניים התחבקו לקול תשואות הקהל.
ב-20 במרץ בפרק של התוכנית Raw, האוסוס קיבלו את האתגר של אואנס וזיין לקרב באירוע רסלמניה 39 עבור אליפות הזוגות הבלתי מעורערת של ה-WWE.
קרב זה הוכרז כקרב המרכזי של הלילה הראשון.
זאת הייתה הפעם הראשונה שקרב על אליפות הזוגות משמש כקרב המרכזי של רסלמניה, והפעם השנייה שקרב זוגות בכללי משמש כקרב המרכזי, כשהראשון היה ברסלמניה הראשונה במרץ 1985.
בנוסף, קרב זה הפך לקרב החוזר הראשון במחלקת הנשים במסגרת רסלמניה, כשלאחר מכן נודע שקרב זה יתקיים בלילה הראשון של האירוע.
ב-20 בפברואר בפרק של התוכנית Raw, אומוס והמנג'ר שלו, MVP ניתחו את הקרב בין ברוק לסנר ובובי לאשלי מאירוע תא ההדחות.
MVP קרא ללסנר פחדן וטען שלסנר פסל במכוון את עצמו לאחר שהוא ידע שהוא לא יוכל לשבור את מהלך ההכנעה של לאשלי, ה-Hurt Lock.
לאחר מכן, MVP זימן את לסנר להגיע בשבוע לאחר מכן על מנת לענות בחיוב לאתגר של אומוס לקרב ביניהם ברסלמניה 39. באותו הפרק, לסנר אכן הסכים לאתגר זה, כשלאחר מכן נודע שהקרב יתקיים בלילה השני של האירוע.
ב-10 במרץ בפרק של התוכנית סמאקדאון, קרב מחומש התרחש, שהמנצח בו הפך לטוען לכתר לאליפות הבין יבשתית של גונתר ברסלמניה 39. הקרב הסתיים בהצמדה כפולה, שלפיה דרו מקינטייר ושיימוס הוכתרו כמנצחים.
לפיכך, נקבע שהשניים יתמודדו זה מול זה שבוע לאחר מכן כדי לקבוע את הטוען לכתר הרשמי, לעומת זאת, הקרב הסתיים ללא הכרעה לאחר שקבוצת אימפריום (גונתר, לודוויג קייזר וג'ובאני וינצ'י) תקפו את המשתתפים.
בכיר הנהלת ה-WWE, אדם פירס החליט בעקבות זאת שגונתר יגן על תוארו מול מקינטייר ושיימוס בקרב משולש ברסלמניה 39 במסגרת הלילה השני.
מאז אפריל 2022, החל להירמז ברשתות החברתיות על התרחשות קרב בין אוסטין ת'יאורי לג'ון סינה.
השניים נתקלו האחד בשני במהלך חגיגות 20 השנים לבכורה של סינה ב-27 ביוני 2022 בפרק של התוכנית Raw, שבו ת'יאורי לעג לסינה ואף אמר שהוא חלוד ולא כשיר להתחרות.
ב-18 פברואר 2023, במסגרת מסיבת העיתונאים לכבוד אירוע תא ההדחות ולאחר הגנתו המוצלחת של ת'יאורי על אליפות ארצות הברית, האחרון זעם על כך שכולם מדברים על סינה במקום לדבר על הישגיו האישיים.
לאחר שפורסם שסינה יבצע את חזרתו ב-6 במרץ בפרק של התוכנית Raw, ת'יאורי הצהיר שמחכה לסינה קבלת פנים חמה.
ת'יאורי התעמת עם סינה באותו הפרק, כשטען שסינה שימש כהשראה כלפיו ולאחר מכן איתגר אותו לקרב ברסלמניה 39 על אליפות ארצות הברית, לעומת זאת, סינה סירב לכך בטענה שת'יאורי לא בשל מספיק.
לאחר סדרת התגרויות מצידו של האלוף, סינה איפשר לקהל עיר מולדתו, בוסטון, להחליט על התשובה, שבתגובה הריע, דבר שגרם לסינה להסכים להצעה.
ב-24 במרץ, נודע שהקרב בין השניים יפתח את הלילה הראשון של האירוע.
באירוע הרויאל ראמבל, לוגאן פול, שנעדר בעקבות פציעה מאז אירוע היהלום שבכתר, שהתקיים בנובמבר 2022, ערך חזרה מפתיעה כמשתתף בקרב הרויאל ראמבל המסורתי של הגברים, כשבין היתר הדיח את סת' "פריקין" רולינס.
לאחר מכן, רולינס הזועם התבטא בבוז במהלך הראיונות שלו בכל הקשור לפול, כשהצהיר שהנוכחות של פול לא רצויה ב-WWE.
באירוע תא ההדחות במהלך קרב תא ההדחות על אליפות ארצות הברית, שבו השתתף רולינס, פול התגנב למבנה ותקף את רולינס, דבר שפגע בהצלחתו של רולינס בקרב.
פול הסכים להזמנה של רולינס להופיע ב-6 במרץ בפרק של התוכנית Raw, שבו רולינס רצה להילחם מול פול.
לעומת זאת, פול סירב וטען שהוא לא יתמודד מול רולינס בחינם ורמז שקרב כזה יתרחש רק ברסלמניה 39. המנחה של האירוע, המיז, טען שמתוקף תפקידו כמנחה הוא יכול לקבוע קרבות והוא אכן הפך את הקרב ביניהם לרשמי.
במהלך הפודקאסט Impaulsive של פול, הוא הכריז שהקרב ביניהם יתקיים בלילה הראשון של האירוע.
באירוע סאמרסלאם ביולי 2022, ביילי חזרה מפציעה לצד דקוטה קאי ואיאו סקיי לאחר הקרב של בקי לינץ'.
לינץ' נעדרה מן המרקע בשל תקיפה של ביילי, קאי וסקיי, שנודעו בשם Damage CTRL.
לינץ' חזרה להופיע בנובמבר, כשהובילה את קבוצתה לניצחון על קבוצת Damage CTRL במסגרת קרב ה-WarGames המסורתי באירוע סדרת ההישרדות WarGames.
במהלך השבועות הבאים, קבוצת Damage CTRL המשיכה לשים לעצמה כמטרה לפגוע בלינץ', כשב-6 בפברואר 2023 בפרק של התוכנית Raw, במהלך קרב כלוב בין לינץ' לביילי, חברת היכל התהילה של ה-WWE, ליטה חזרה ומנעה מקאי ומסקיי להתערב, דבר שאיפשר ללינץ' לנצח את ביילי.
ב-27 בפברואר, לינץ' וליטה גברו על קאי וסקיי וכתוצאה מכך זכו באליפות זוגות הנשים של ה-WWE, הודות לחברת היכל התהילה נוספת, טריש סטרטוס, שביצעה את חזרתה לארגון ומנעה מביילי להפריע.
בשבוע שלאחר מכן, סטרטוס, שפרשה במתחרות באופן פעיל בסאמרסלאם של שנת 2019, הצהירה שהיא חוזרת בה מפרישה, רק כדי שהיא, לינץ' וליטה יוכלו לקרוא תיגר על קבוצת Damage CTRL לקרב שלוש נגד שלוש באירוע רסלמניה 39, אתגר שאליו קבוצתה של ביילי נענתה בחיוב.
בתוכנית האירוח The Tommy Tiernan Show, לינץ' אישרה שהקרב המיועד בין הקבוצות יתקיים בלילה הראשון של האירוע.
ברסלמניה 38, אדג' ניצח את AJ סטיילס לאחר הסחת דעת מצידו של דמיאן פריסט.
לאחר מכן, השניים השניים הקימו קבוצה בשם The Judgment Day (שפירושה: "יום הדין").
במהלך החודשים שבאו לאחר מכן, ריאה ריפלי ופין באלור התווספו לקבוצה זו.
בחודש יוני, לעומת זאת, באלור, פריסט וריפלי בגדו באדג' וסילקו אותו מהקבוצה.
בחודש ספטמבר, הקבוצה גייסה לשורותיה את דומיניק מיסטריו.
אדג' המשיך בפיוד שלו עם קבוצת "יום הדין" במהלך החודשים הבאים, כשהוא ביחד עם אשתו, בת' פיניקס, התאחדו על מנת לנצח את באלור וריפלי באירוע תא ההדחות.
בפרק העוקב של התוכנית Raw, אדג', שהרגיש שהפיוד שלו עם הקבוצה הגיע לקיצו, הפסיד בקרב שניתן לו על אליפות ארצות הברית לאחר הפרעה מצד באלור.
שבוע לאחר מכן, באלור אמר שהפיוד ביניהם לא נגמר ואף איתגר את אדג' לקרב ברסלמניה 39. בפרק של השבוע הבא, אדג' הפריע בקרב של באלור ואף גרם לו להפסד, כשאיתגר את באלור להיפגש עימו ביחידות בפרק הבא.
אז, השניים הסכימו לקרב ביניהם מסוג גיהנום בכלוב, כשאדג' רצה שבאלור יביא לקרב את דמות "הדימון" שלו, אתגר שאליו באלור נענה בחיוב.
לאחר מכן, נודע שהקרב בין השניים נקבע ללילה השני של האירוע.
ב-17 במרץ בפרק של התוכנית סמאקדאון, פורסם שהאירוע רסלמניה 39 יכלול שני קרבות ראווה אשר יהיו מסוג קרבות זוגות מרובעים, האחד לגברים והשני לנשים.
קרבות העפלה לקרב הראווה של הנשים התרחשו כבר באותו הערב.
ליב מורגן וראקל רודריגז העפילו ראשונות לקרב זה לאחר שגברו על טיגן נוקס ואמה.
שבוע לאחר מכן, נטליה ושוטצי העפילו גם הן לאחר ניצחון על זאיה לי ולייסי אוואנס, כשלאחר קרב זה נודע שרונדה ראוזי ושיינה בייזלר התווספו גם הן לקרב הראווה, מבלי להשתתף בקרב העפלה.
קרב העפלה האחרון התרחש ב-27 במרץ בפרק של התוכנית Raw, כשצ'לסי גרין וסוניה דוויל העפילו לאחר שגברו על "מיצ'ין" מיה יים וקנדיס לאריי.
בגזרת מחלקת הגברים, לא התקיימו קרבות העפלה, כשכל ארבעת הצמדים בקרב הראווה של רסלמניה 39 הוכרזו כבר ב-20 במרץ: ברון סטרומן וריקושט, ה-Viking Raiders (אריק ואיבר), הסטריט פרופיטס (אנג'לו דוקינס ומונטז פורד), ואקדמיית אלפא (צ'אד גייבל ואוטיס).
לאחר מכן, נודע שקרב הראווה של הגברים נקבע ללילה הראשון, בעוד שקרב הראווה של הנשים נקבע ללילה השני.
עם זאת, דרכיהם הצטלבו שוב באירוע רויאל ראמבל, כשריי היה אמור להשתתף בקרב הרויאל ראמבל המסורתי, מנגד, הוא מעולם לא יצא אל הזירה, כשניגנה מוזיקת הכניסה שלו.
לאחר מכן, נכנס דומיניק, כשהוא עטה את המסכה של ריי על פניו בצעד שרימז על כך שהוא היה אחראי לתקיפת אביו כדי למנוע ממנו להיכנס.